पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण तेजी के साथ बढ़ रहा है। सरकार, प्रशासन और जनप्रतिनिधि लगातार अपील कर रहे हैं। अपील का असर लोगो में नजर आ रहा है। शहर के साथ-साथ ग्रामीण इलाकों में भी लोग अपने बेटे-बेटियों की शादी स्थगित भी कर रहे हैं और शादी कार्यक्रम को शॉर्ट भी कर रहे हैं। बायतु, चौहटन सहित ग्रामीण इलाकों में ऐसा उदाहरण देखने को मिल रहा है। शादी स्थगित कर उपखण्ड अधिकारी और स्थानीय प्रशासन को सूचित भी कर रहे हैं।
सरकार, प्रशासन और जनप्रतिनिधि लगातार लोगों से अपील कर रहे हैं और समझाइश भी कर रहे हैं कि अभी शादी को स्थगित कर दो। स्थगित नहीं कर सको दो बिल्कुल शॉर्ट कर दो। इन अपीलों का असर लगातार लोगों पर दिखाई दे रहा है।
बालोतरा उपखण्ड की ग्राम पंचायत कंवरली सूरजबेरा पंचायत समिति के सरपंच राजेन्द्र कुमार परिहार ने गांवों के लिए अच्छी मिसाल पेश करते हुए आखातीज 14 मई को होने वाली स्वंय की शादी को स्थगित कर दिया। इसी तरह चौहटन क्षेत्र के मदनलाल सेठिया ने अपनी पुत्री पूजा की 7 मई को होने वाली शादी को स्थगित कर दिया।
सभी बुकिंग निरस्त
मदनलाल सेठिया बताते हैं कि मेरी पुत्री की शादी पांच महीने पहले तय कर दी। मैंने मेरी पुत्री की शादी धूमधाम करने के लिए तब से मैने मैरिज गार्डन, हलवाई, डीजे सहित सारी बुकिंगे करवा दी थी। अब कोरोना संक्रमण लगातार बढ़ता जा रहा है। सरकार, प्रशासन एव नेता बार-बार अपील कर रहे थे और मुख्यमंत्री अशोक गहलोत ने भी अपील की थी। उसको देखते हुए मैने मेरी पुत्री की शादी को स्थगित कर दिया। सारी बुकिंग भी कैन्सिल करवा दी।
सोशल मीडिया पर हो रही प्रशंसा
ग्रामीण इलाकों में लोग लगातार हो रही शादियां स्थगित कर रहे हैं। शादी स्थगित करने की सूचना स्थानीय प्रशासन को भी दे रहे हैं। जिसके फोटो सोशल मीडिया पर वायरल हो रहे हैं। लोग प्रशंसा भी कर रहे हैं। ऐसा कदम जिस के घर में शादी है उनको को उठाना चाहिये।
31 लोगों में किसको बुलाएं किसको नहीं
मदनलाल सेठिया के मुताबिक सरकार ने कोरोना गाइडलाइन के अनुसार 31 लोगों की अनुमति दी गई है। 31 लोगो में से किस रिश्तेदारों को बुलावे और किस को नाराज करे। यह भी हमारे बड़ी समस्या थी। चौहटन तहसीलदार गणेशाराम ,धनाऊ तहसीलदार ताराचंद मीणा, चौहटन विकास अधिकारी छोटूसिंह काजला, थानाधिकारी भुटाराम विश्नोई सहित कई अधिकारियों ने घर पहुंच मदनलाल सेठिया को धन्यवाद दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn